Planten er vanskelig å oppdage, bare 2–10 cm høy. Bladplatene er bare ett cellelag tykke, og den krypende jordstengelen er liten og tynn. Den har små, skrått oppstående, enkelt flikete (gaffeldelte) eller uflikete blader som er rundt lansettformede. Bladene er mellom- eller mørkegrønne, og blir brune når vinteren er over og hvis den overlever frosten. Midtnerven er rett og brun, og bladkanten er meget fint tannete.